ভোটের ব্যবধান ১ লাখ ৯১ হাজার! Welcome to Banglapage24.com
টাঙ্গাইল প্রতিনিধি : প্রকাশিত হয়েছে: ৩১-০১-২০১৭ ইং । ২৩:০৮:৩৬
টাঙ্গাইল-৪ (কালিহাতী) আসনের উপ-নির্বাচনে আওয়ামী লীগ মনোনীত নৌকার প্রতীকের প্রার্থী হাসান ইমাম খান সোহেল হাজারী জয়ী হয়েছেন। ভোটগ্রহণ শেষে মঙ্গলবার (৩১ জানুয়ারি) সন্ধ্যায় বেসরকারিভাবে এ ফলাফল জানানো হয়েছে।
নির্বাচনে হাসান ইমাম খান সোহেল হাজারী ১ লাখ ৯৩ হাজার ৫ শত ৪৭ ভোট পেয়েছেন। তার নিকটতম প্রতিদ্বন্দ্বী ন্যাশনাল পিপলস পার্টির (এনপিপি) প্রার্থী ইমরুল কায়েস (আম প্রতীকে) পেয়েছেন ১ হাজার ৬ শত ৯৬ ভোট। এ ছাড়া বাংলাদেশ ন্যাশনালিস্ট ফ্রন্টের (বিএনএফ) প্রার্থী আতাউর রহমান খান (টেলিভিশন) পেয়েছেন ১ হাজার ৩ শত ২০ ভোট।
মোট ১০৭টি কেন্দ্রের মধ্যে ১০৬টি কেন্দ্রের ফলাফল ঘোষণা করা হয়েছে। বাকি একটি কেন্দ্রের (বল্লববাড়ি সরকারি প্রাথমিক বিদ্যালয় কেন্দ্রের) ভোটগ্রহণ স্থগিত করা হয়েছে। এই আসনে মোট ভোটারের সংখ্যা ২ লাখ ৯০ হাজার ৫৫ জন। ভোট গণনাকালে ১ হাজার ৪ শত ১১টি ভোট বাতিল করা হয়েছে। উপ-নির্বাচনের সহকারী রিটার্নিং কর্মকর্তা তাজুল ইসলামফলাফলের বিষয়টি নিশ্চিত করেছেন।
এদিকে স্থগতি হওয়া বল্লভবাড়ি সরকারি প্রাথমিক বিদ্যালয় কেন্দ্রের প্রিজাইডিং অফিসার মাধব চন্দ্র দাসকে আটক করেছে পুলিশ। এ সময় তার কাছ থেকে ছিল দেওয়া ৬২৫টি ব্যালট পেপার উদ্ধার করা হয়।